આહનાની કરિઅર માટે ‘લિપસ્ટિક અન્ડર માય બુરખા' ટર્નિંગ પોઇન્ટ પુરવાર થઈ હતી. તે કહે છે કે, ‘મેં જ્યારે સ્ક્રિપ્ટ વાચી હતી ત્યારે હચમચી ગઈ હતી. મારા કો-એક્ટર્સ અને ડિરેક્ટરના કારણે હું લીલાનું કૅરૅક્ટર પ્લે કરી શકી. અમારી ટીમ સિવાય સેટ પર કોઈ બિનજરૂરી વ્યક્તિ નહોતો રહેતો. અલંક્રિતાએ ખૂબ સેફ ફીલ કરાવ્યું હતું. મને લાગે છે કે, સેક્સ વિશે વાત કરનારી ફિલ્મને જ્યારે કોઈ મહિલા ડિરેક્ટ કરે છે ત્યારે તેનો દૃષ્ટિકોણ એક પુરુષ કરતાં એકદમ અલગ હોય છે. બીજી કોઈ ફિલ્મ આવા બોલ્ડ સબ્જેક્ટ પર હોય તો એમાં સેક્સને મજેદાર બાબત તરીકે રજૂ કરવામાં આવે. અનેક વખત એ કોઈ સ્ત્રી માટે પેઇનફુલ પણ હોય શકે છે. સેક્સ જિંદગીની મહત્વની બાબત છે. દરેક સ્ત્રીની સેક્સ બાબતે વિચારસરણી અલગ-અલગ હોય છે અને અલંક્રિતાએ એને સહજતાથી રજૂ કર્યું હતું. આ ફિલ્મ કરતાં પહેલાં મેં મારા પેરેન્ટ્સને જણાવ્યું હતું કે, હું એમાં એવો રોલ પ્લે કરી રહી છું કે જેને જોઈને તમે અનકમ્ફર્ટેબલ ફીલ કરશો.